এফবিআইয়ের ডিরেক্টরকে বলিউডের স্টাইলে স্বাগত ট্রাম্প প্রশাসনের

ওয়েব ডেস্ক: আমেরিকার (US) গোয়েন্দা সংস্থা এফবিআইয়ের (FBI) প্রধান তিনি। কাজ করাবেন দুঁদে গোয়েন্দাদের দিয়ে। ভারতীয় বংশোদ্ভূত কাশ প্যাটেলকে (Kash Patel) স্বাগত জানানো হল অভিনব কায়দায় বলিউড (Bollywood) স্টাইলে। বৃহস্পতিবার কাশ প্যাটেলের নিয়োগ সেনেটেও অনুমোদ পেল।

বৃহস্পতিবার ট্রাম্প প্রশাসনে তাঁর এই নিয়োগ অনুমোদন পেয়েছে। তারপরই তাঁকে দফতরে স্বাগত জানানো হয়। একেবারে বলিউডের স্টাইলে। বাজিরাও মস্তানি সিনেমায় গানের দৃশ্যে রণবীর সিংয়ের জায়গায় তাঁর মুখ বসানো হয়েছে। ডোনাল্ড ট্রাম্পের সহকারী ডান স্ক্যাভিনো বলিউড স্টাইলে তাঁকে স্বাগত জানান। স্ক্যাভিনো এক্স হ্যান্ডলে মলহারি গানের একটি ক্লিপ শেয়ার করেছেন। সেখানে রণবীরের জায়গায় প্যাটেলের মুখ বসানো হয়েছে। গানের অর্থ হল খুশির গান গাও। ক্যাপশনে ট্রাম্পের সহকারী লিখেছেন, এফবিআইয়ের নতুন ডিরেক্টরকে অভিনন্দন। ৪৭ সেকেোন্ডের ওই ভিডিয়ো ক্লিপ তিরিশ লক্ষ দর্শক দেখেছেন।

আরও পড়ুন: অভিবাসীদের শেকল পরিয়ে ফেরত পাঠানো, হাসির প্রতিক্রিয়া মাস্কের!

এদিকে সেনেটে জয় পাওয়ার পর প্যাটেল ট্রাম্প ও অ্যাটর্নি জেনারেল পাম বন্দিকে ধন্যবাদ জানান। কাশ প্যাটেলও সোশ্যাল মিডিয়ায় পোস্টে লেখেন, মিশন ফার্স্ট আমেরিকা অলওয়েজ। গুজরাতি বাবা-মায়ের সন্তান কাশ প্যাটেলের জন্ম ১৯৮০ সালে নিউইয়র্কে। তিনি পূর্ব আফ্রিকায় বেড়ে ওঠেন। এর আগে আমেরিকার জাতীয় নিরাপত্তা উপদেষ্টাও ছিলেন।